ปิดตำนานรถร่วม 207 ขสมก.ฉีกสัญญา ย้อนเหตุยืดเยื้อคดีดัง นศ.เอแบคพลัดดับ
 เสียงประกาศเด็ดขาด จากปาก ,นายคมสัน โชติประดิษฐ์ รองผู้อำนวยการฝ่ายการเดินรถเอกชนร่วมบริการ องค์การขนส่งมวลชนกรุงเทพ,เกิดอะไรขึ้นกับเรื่องนี้? สาเหตุที่ทำให้ องค์การขนส่งมวลชนกรุงเทพ (ขสมก.) ถึงขั้นส่ายหัวและประกาศแบน รถเมล์สาย 207 ที่วิ่งในเส้นทางรามคำแหง 1 ถึง รามคำแหง 2 ? เรื่องนี้มีที่มาที่ไปอย่างไร?, ติดตามได้ในรายงานพิเศษชิ้นนี้, ซอซิ่ม, แห่ง,ทีมข่าวเฉพาะกิจไทยรัฐออนไลน์, รับอาสาพาไขข้อข้องใจทุกประเด็น,หลังจากมีปัญหายื้ดเยื้อมานานหลายปี ในวันนี้ องค์การขนส่งมวลชนกรุงเทพ (ขสมก.) ก็ออกมาประกาศตัดขาดอย่างเป็นทางการแล้วว่า, ได้ยกเลิกสัญญาการเดินรถของรถประจำทางสาย 207 ออกจากบัญชีรายละเอียดของรถที่ใช้ในการขนส่งเป็นที่เรียบร้อยแล้ว,โดยสาเหตุที่ตัดสินใจยกเลิกสัญญารถเมล์สาย 207 ออกจากบัญชีรายละเอียดของรถที่ใช้ในการขนส่งนั้น นายคมสัน โชติประดิษฐ์ เปิดเผยกับผู้สื่อข่าวว่า ,เนื่องมาจากความยืดเยื้อของคดีที่นักศึกษามหาวิทยาลัยอัสสัมชัญ (เอแบค) ประสบอุบัติเหตุตกจากรถร่วมสาย 207 จนเสียชีวิต เมื่อปี 2547 กระทั่ง ศาลพิพากษาให้ บริษัท 207 เดินรถ จำกัด ผู้ให้บริการรถเมล์สาย 207 ชดใช้ค่าสินไหมแก่ครอบครัวผู้เสียชีวิต เป็นจำนวนเงินกว่า 16 ล้านบาท แต่กลับได้รับการเพิกเฉยและไม่มีเงินมาชดใช้, รองผอ.ฝ่ายการเดินรถเอกชนร่วมบริการ ขสมก. ประกาศอย่างเด็ดขาด,ทั้งนี้ การตัดสินใจถอดถอนสัญญาการเดินรถสาย 207 ในคราวนี้ นายคมสัน กล่าวว่า ในช่วงนี้ผู้ใช้บริการรถโดยสารสาธารณะเส้นทางรามคำแหง 1 ถึงรามคำแหง 2 ก็อาจจะได้รับผลกระทบบ้าง แต่ก็ยังพอมีรถประจำทางสายอื่นๆ ที่วิ่งทับเส้นทางกันอยู่ และรถเมล์สาย 182 ที่จากเดิมวิ่งจากเซ็นทรัลลาดพร้าวถึง ม.รามคำแหง 1 ก็จะเริ่มมีบางคันขยายเส้นทางถึง ม.รามคำแหง 2 แล้ว อย่างไรก็ตาม ขสมก. จะดำเนินการจัดรถไปวิ่งบริการทดแทนรถเมล์สาย 207 ให้เร็วที่สุด เพื่อลดผลกระทบในการเดินทางของประชาชน ,ด้าน ,นายวีระพงษ์ วงศ์แหวน ประธานสหภาพแรงงานรัฐวิสาหกิจองค์การขนส่งมวลชนกรุงเทพ (สร.ขสมก.), กล่าวด้วยว่า หลังจากกรมขนส่งทางบกอนุมัติการถอดถอนรถเมล์สาย 207 เรียบร้อยแล้ว ขสมก. จะดำเนินการนำรถเมล์เดิมในแต่ละเส้นทาง จัดเดินรถในเส้นทางนี้ เพื่อให้บริการทดแทนรถเมล์สาย 207 ในทันที,นอกจากนี้ หลังจากรถเมล์เอ็นจีวีรุ่นใหม่ ทั้งหมด 489 คัน ที่กำลังทยอยจัดส่งเข้ามาที่ ขสมก. ลอตแรก จำนวน 100 คัน ก็จะจัดไปให้บริการทดแทนรถเมล์สาย 207 ด้วย ซึ่งคาดว่าจะเข้ามาภายใน 29 ธันวาคมนี้ นายวีระพงษ์ กล่าว ,ย้อนรอยคดีดัง โชเฟอร์รถร่วมตีนผี นศ.สาวเอแบค พลัดตกดับ ,ด้วยเหตุนี้ ทีมข่าวฯ ขอย้อนกลับไปถึงสาเหตุที่ทำให้ ขสมก. ถึงขั้นสุดทนกับการไร้ความรับผิดชอบของบริษัท 207 เดินรถ จำกัด ซึ่งเป็นผู้ให้บริการรถเมล์สาย 207 ในช่วงเวลานั้น,ยังจำได้ไหม? กับคดีที่สร้างความสะเทือนใจและหดหู่ใจให้คนในสังคมไทยที่สุดปี 2547 โดยเฉพาะประชาชนที่ต้องพึ่งพารถโดยสารสาธารณะเป็นประจำคดีดังกล่าวนี้ เกิดขึ้นกับ ,น.ส.ปิยะธิดา โชติมนัส อายุ 21 ปี นักศึกษาปี 4 คณะบริหารการเงินระหว่างประเทศ มหาวิทยาลัยอัสสัมชัญ (เอแบค) ประสบอุบัติเหตุพลัดตกรถเมล์สาย 207 หัวน็อกพื้นเสียชีวิต, ,ค่ำคืนของวันที่ 14 ก.ย. 2547 เวลา 20.30 น. ขณะที่ น.ส.ปิยะธิดา โชติมนัส อายุ 21 ปี นักศึกษาปี 4 คณะบริหารการเงินระหว่างประเทศ มหาวิทยาลัยอัสสัมชัญ (เอแบค) ได้ขึ้นรถร่วม ขสมก.สาย 207 วิ่งระหว่างรามคำแหง 1 ถึงรามคำแหง 2 หลังจากเลิกเรียน เพื่อกลับบ้านที่อยู่ห่างกันเพียง 3 ป้ายรถเมล์ ,โดยผู้เห็นเหตุการณ์เล่าให้ฟังว่า ขณะเกิดเหตุ คนขับขับรถด้วยความเร็วสูง เพื่อหนีไฟแดงบริเวณสี่แยกลำสาลี ซึ่งเป็นช่วงจังหวะที่ นศ.สาว ลุกจากที่นั่งเบาะที่ 2 ด้านซ้ายมือใกล้ประตูหน้า ขึ้นมายืนรอที่ประตูรถเมล์ เพื่อรอลงรถ แต่ด้วยความเร็วและแรงเหวี่ยงของรถ ขณะเลี้ยวเข้าถนนศรีนครินทร์ ประกอบกับไม่ปิดประตูโดยสารของรถ ทำให้ น.ส.ปิยะธิดา ที่สวมชุดนักศึกษาเสียหลักพลัดตกลงมา ศีรษะฟาดกับพื้นถนนอย่างแรง จนหมดสตินอนแน่นิ่ง ก่อนพลเมืองดีในที่เกิดเหตุช่วยกันนำส่งโรงพยาบาลรามคำแหง ,กระทั่ง พบว่า สมองด้านขวายุบไปกดก้านสมอง ทำให้สมองขาดออกซิเจนขึ้นไปหล่อเลี้ยงนานประมาณ 20 นาที จนกลายเป็นเจ้าหญิงนิทรา ,นายนำ โชติมนัส บิดาของ น.ส.ปิยะธิดา เผยกับสื่อมวลชนด้วยน้ำตานองหน้า ในขณะนั้น ว่า หลังเกิดเหตุ ไม่มีใครเข้ามารับผิดชอบ โดยเฉพาะ ขสมก. ไม่เคยมาดูแลหรือแสดงความห่วงใย เมื่อถามคนขับ อ้างว่า ประตูปิดเปิดอัตโนมัติเสีย ยิ่งทำให้คิดว่าความรับผิดชอบของ ขสมก. อยู่ตรงไหน อีกอย่างหลังเกิดเหตุตำรวจให้ประกันตัวคนขับออกไป รถก็ไม่ได้ยึด ให้กลับไปวิ่งรับ-ส่งผู้โดยสารตามปกติ เหมือนไม่มีอะไรเกิดขึ้น ,โดยอยากวิงวอนให้ ขสมก. ออกมารับผิดชอบ อยากให้มีการเปลี่ยนแปลงโดยเฉพาะด้านความปลอดภัย เพราะรัฐรณรงค์เรื่องให้ใช้รถสาธารณะแทนรถส่วนตัวเพื่อแก้ปัญหาจราจร เมื่อคนในครอบครัวมาใช้รถสาธารณะแต่กลับต้องมาเสียชีวิต จึงต้องให้แก้ไขเรื่องความปลอดภัยด้วย บิดาของ น.ส.ปิยะธิดา กล่าว,หลังจาก น.ส.ปิยะธิดา เข้ารับการรักษา นอนเป็นเจ้าหญิงนิทรา เพียง 10 วัน ก็เสียชีวิตลงเมื่อวันที่ 24 ก.ย. 2547 เนื่องจากสมองที่ได้รับการกระทบกระเทือนอย่างหนัก และไม่สามารถตอบสนองต่อเครื่องช่วยหายใจได้ ,คนขับรถเมล์ 207 สารภาพไม่ได้ปิดประตูขณะวิ่งรถ อ้างผู้เสียชีวิตประมาทไม่จับราว,จากเหตุสลดที่เกิดขึ้น รถร่วมบริการ ขสมก.สาย 207 คันดังกล่าว ซึ่งขับโดย นายทวิม แสงเดช ออกมาให้การสารภาพว่า ขณะที่ขับรถออกจากมหาวิทยาลัยรามคำแหง 1 จะไปมหาวิทยาลัยรามคำแหง 2 เมื่อมาถึงบริเวณแยกลำสาลี ได้เร่งความเร็วเพื่อให้พ้นไฟแดงทางไป ถ.ศรีนครินทร์ ทำให้ น.ส.ปิยะธิดา ตกลงจากรถ เนื่องจากรถไม่ได้ปิดประตู เพราะประตูเสียมาได้ 3 วัน ซึ่งยังซ่อมไม่เสร็จ แต่ก็เอาออกมาวิ่งรับผู้โดยสารตามปกติ,ขณะเดียวกัน น.ส.ปิยะธิดา ซึ่งยืนอยู่บริเวณประตูทางลงที่ไม่ได้ปิด และผู้เสียชีวิตไม่ได้จับยึดราวแต่อย่างใด เนื่องจากมือซ้ายถือหนังสือ มือขวารับโทรศัพท์มือถือ และใส่รองเท้าส้นสูง เมื่อรถเลี้ยวขวาทางโค้ง ทำให้พลัดตกลงจากรถและหมดสติไป คำให้การของนายทวิมในขณะนั้น,กระทั่ง 25 ก.ย. 2547 ,นายปกศักดิ์ เศรษฐบุตร ซึ่งดำรงตำแหน่งผอ.ขสมก. ในเวลานั้น, ก็ออกมาเผยถึงเหตุสลดที่เกิดขึ้นว่า ทาง ขสมก. ไม่ได้นิ่งนอนใจ เนื่องจาก ขสมก. มีมาตรการให้รถเมล์ปิดประตูขณะวิ่ง ถ้าฝ่าฝืนจะถือว่ากระทำผิด ต้องมีบทลงโทษ เช่น ไล่พนักงานขับรถออก ตัดเงินเดือน หรือโดนภาคทัณฑ์  ,ในช่วงเวลาเดียวกันนั้น ผู้สื่อข่าวได้ไปสังเกตการณ์ที่บริเวณสี่แยกลำสาลี ถนนรามคำแหง จุดเกิดเหตุที่ น.ส.ปิยะธิดา เสียชีวิต เมื่อวันที่ 26 ก.ย. 2547 พบว่า แม้เหตุการณ์สะเทือนขวัญครั้งนี้ จะสร้างความหวั่นวิตกแก่ประชาชนที่ใช้รถประจำทางนั้น แต่พนักงานขับรถสาย 207 ก็เหมือนจะไม่ใส่ใจ ยังคงเปิดประตูรถค้างไว้ขณะที่รถกำลังวิ่งเช่นเดิม และพนักงานขับรถส่วนใหญ่จะเป็นวัยรุ่น ขับรถด้วยความเร็ว โดยเฉพาะช่วงสัญญาณไฟเหลือง ,หลังจากเหตุสลดที่เกิดขึ้น นายทวิม ก็ได้เข้ามอบตัวรับทราบข้อกล่าวหาในข้อหาขับรถโดยประมาทเป็นเหตุให้ผู้อื่นถึงแก่ความตาย แต่ก็ได้รับการปล่อยตัวออกไปชั่วคราว เนื่องจากพนักงานสอบสวนเห็นว่าไม่มีท่าทีหลบหนี ,ผ่านไปเกือบครึ่งเดือน ก็ยังไม่มีความคืบหน้าใดๆ และไม่มีทีท่าว่าผู้ที่เกี่ยวข้องจะออกมาแสดงความรับผิดชอบต่อเหตุการณ์ที่เกิดขึ้น ทางศูนย์กฎหมายของมหาวิทยาลัยอัสสัมชัญจึงตั้งคณะทำงานเข้าไปดำเนินการเกี่ยวกับคดีนี้ทั้งหมด พร้อมทวงหาความยุติธรรมว่า ทาง ขสมก. อนุญาตให้รถเมล์เปิดประตูขณะวิ่ง โดยไม่ได้จอดรับ-ส่ง ผู้โดยสารที่ป้ายรถเมล์ได้อย่างไร และปล่อยให้รถเมล์ที่ประตูเสียออกวิ่งบริการประชาชนได้อย่างไรกัน ทาง ขสมก. ควรจะตรวจสอบสภาพรถเมล์ ไม่ว่ารถร่วมหรือรถ ขสมก. เพื่อความปลอดภัยของประชาชน ,กระทั่ง 21 ธ.ค. 2547 นายนำ โชติมนัส บิดาของผู้เสียชีวิต พร้อมด้วยผอ.ศูนย์กฎหมาย มหาวิทยาลัยอัสสัมชัญในขณะนั้น เป็นทนายความ ยื่นฟ้องนายทวิม แสงเดช พนักงานขับรถเมล์ร่วมบริการสาย 207 เป็นจำเลยที่ 1 นายขจร อจลวิชญ์ หรือนายธนะสิทธิ์ วรโชติหิรัญศิริ ในฐานะนายจ้าง จำเลยที่ 2 นายฤกษ์ชัย เรืองกิตติยศยิ่ง เจ้าของรถประจำทางสาย 207 จำเลยที่ 3 บริษัท 207 เดินรถ จำกัด จำเลยที่ 4 นายเชาวน์ กระแสร์ชล ผู้ได้รับสัมปทานการเดินรถ จำเลยที่ 5 และองค์การขนส่งมวลชนกรุงเทพ (ขสมก.) เป็นจำเลยที่ 6 ฐานละเมิด ขับรถประมาท ไม่ปิดประตูขณะรถวิ่ง โดยเรียกค่าสินไหมทดแทน 12,081,211 บาท พร้อมดอกเบี้ยร้อยละ 7.5 ต่อปี , ,22 มีนาคม 2549 ศาลแพ่งพิพากษาให้ นายทวิม แสงเดช พนักงานขับรถเมล์ร่วมบริการสาย 207 นายขจร อจลวิชญ์ เจ้าของรถเมล์สาย 207 บริษัท 207 เดินรถ จำกัด นายเชาวน์ กระแสร์ชล ผู้ได้รับสัมปทานเดินรถ และ ขสมก. ร่วมกันชดใช้ค่าเสียหายให้แก่ครอบครัวของผู้เสียชีวิต จำนวนเงินทั้งสิ้น 10,747,000 บาท พร้อมดอกเบี้ยร้อยละ 7.5 ต่อปี ,ต่อมา 8 มิถุนายน 2549 จำเลยยื่นอุทธรณ์ว่า เหตุการณ์ดังกล่าวเกิดจากความประมาทของผู้เสียชีวิตที่ไปเรียนโดยรถโดยสารสาธารณะ ซึ่งเสี่ยงภัยประจำวันเป็นกิจวัตร และที่ศาลชั้นต้นให้ชดใช้เงินดังกล่าวนั้น สูงเกินไป,แต่ศาลอุทธรณ์พิพากษายืนตามศาลชั้นต้น ให้ชดใช้ค่าสินไหมทดแทน 10,747,000 ล้านบาทตามเดิม,ต่อมา นายนำ ฝ่ายโจทก์ ได้ยื่นฎีกา โดยคนขับรถและเจ้าของสัมปทานเดินรถขาดนัดพิจารณาและไม่ยื่นฎีกา กระทั่ง 8 มีนาคม 2555 ศาลฎีกาพิพากษาให้จำเลย 5 ฝ่าย ร่วมกันชดใช้ค่าสินไหมทดแทนจำนวนทั้งสิ้น 9,856,000 บาท พร้อมดอกเบี้ยร้อยละ 7.5 ต่อปี ยกเว้น จำเลยที่ 3 นายฤกษ์ชัย เรืองกิตติยศยิ่ง เนื่องจากเป็นเพียงผู้มีชื่อเป็นเจ้าของรถเดิมเท่านั้น ,โดยศาลฎีกาได้ปรับลดค่าขาดไร้อุปการะเป็นเวลา 20 ปี กำหนดรายได้อนาคต จาก 46,000 บาทต่อเดือน เป็น 40,000 บาทต่อเดือน รวมเป็นเงิน 9,600,000 บาท พร้อมดอกเบี้ยร้อยละ 7.5 ต่อปี,อย่างไรก็ตาม หลังจากคำพิพากษาของศาลที่พิพากษาให้จำเลย ทั้ง 5 ฝ่าย ชดใช้ค่าสินไหมแก่ครอบครัวผู้เสียชีวิตนั้น ก็ไม่มีการแสดงความรับผิดชอบและชดใช้แต่อย่างใด นายนำ และนางลักษณา โชติมนัส บิดามารดาผู้เสียชีวิต จึงยื่นฟ้องเรียกค่าเสียหายจาก ขสมก. และพวกจำเลย  ,ขสมก. จึงต้องวางเงินเพื่อชำระหนี้ทั้งหมดต่อศาลแพ่งแทนไปก่อน เป็นเงินทั้งสิ้น 16,286,173 บาท ,กระทั่ง 16 กุมภาพันธ์ 2558 ขสมก. ตัดสินใจนำคดี ยื่นฟ้องไล่เบี้ยให้ นายทวิม จำเลยที่ 1 ผู้กระทำละเมิด และ บริษัท 207 เดินรถ จำกัด จำเลยที่ 4 ร่วมกันชดใช้ค่าเสียหาย เป็นเงิน 16,286,173 บาท หลังจาก ทางเจ้าของรถ ผู้ประกอบการ บริษัท 207 เดินรถ จำกัด และผู้รับสัมปทานการเดินรถ เพิกเฉยการชดใช้ค่าสินไหมทดแทนมาโดยตลอด,สำหรับ นายทวิม แสงเดช พนักงานขับรถเมล์ร่วมบริการสาย 207 ศาลอาญา ได้มีคำพิพากษาเมื่อวันที่ 14 ก.ย. 2549 ให้จำคุก 3 ปี ฐานขับรถโดยประมาทเป็นเหตุให้ผู้อื่นได้รับบาดเจ็บและถึงแก่ความตาย แต่นายทวิมให้การรับสารภาพ ลดโทษให้กึ่งหนึ่ง จำคุก 1 ปี 6 เดือน โดยไม่รอลงอาญา และคดีถึงที่สุดแล้ว,--*--,จากคดีดัง นศ.เอแบค พลัดตกเสียชีวิต มาตรฐานความปลอดภัยรถเมล์ไทยดีขึ้นหรือไม่?,อย่างไรก็ตาม แม้ว่าคดีสุดสะเทือนใจนี้จะสิ้นสุดแล้ว แต่เชื่อเหลือเกินว่า ฝันร้ายครั้งนี้ ก็ยังอยู่ในใจคนไทยอย่างไม่มีวันลืม โดยเฉพาะความเชื่อมั่นและไว้ใจในการบริการของรถเมล์ไทย จนกลายเป็นความหวาดกลัว,ผู้สื่อข่าวได้รับการเปิดเผยจาก ,นายคมสัน โชติประดิษฐ์ รักษาการในตำแหน่งรองผู้อำนวยการฝ่ายการเดินรถเอกชนร่วมบริการ องค์การขนส่งมวลชนกรุงเทพ, ด้วยว่า หลังจากคดีนี้เกิดขึ้น ทาง ขสมก. ได้เข้มงวดกวดขัน พร้อมกำชับเรื่องมาตรฐานความปลอดภัยและการให้บริการกับพนักงาน ขสมก. และรถร่วม ขสมก. มากขึ้น,โดยเฉพาะการใช้ประตู ที่จะต้องเน้นย้ำอยู่เสมอว่า ให้ปิดประตูทุกครั้งขณะรถวิ่ง และต้องจอดรถสนิทก่อนทุกครั้ง จึงจะเปิดให้ผู้โดยสารขึ้นหรือลงจากรถได้ รวมถึงจะต้องแจ้งไม่ให้ผู้โดยสารใช้โทรศัพท์มือถือขณะขึ้น-ลงรถ ทั้งนี้ หากฝ่าฝืนจะมีโทษปรับสูงสุด 5,000 บาท และพักรถ 1 สัปดาห์หรือ 15 วัน ขึ้นอยู่กับความร้ายแรง และหากพบว่ามีพฤติกรรมลักษณะนี้บ่อยๆ ก็จะพิจารณายกเลิกสัญญา , นายคมสัน กล่าวทิ้งท้าย ,นี่คือมหากาพย์ความซ่าบนท้องถนนกรุงเทพฯ ท่ามกลางความอกสั่นขวัญแขวนของผู้โดยสารที่ต้องพึ่งพารถเมล์ในชีวิตประจำวัน ซึ่งในวันนี้ หน่วยงานดูแลรับผิดชอบอย่าง องค์การขนส่งมวลชนกรุงเทพ (ขสมก.) ก็ออกมาการันตีแล้วว่า จะกวดขันเรื่องความปลอดภัยของผู้โดยสารให้มากขึ้น โดยหนึ่งในนโยบายที่กำลังดำเนินการคือ , แต่จะพัฒนาเพื่อความปลอดภัยได้จริงหรือไม่? ติดตามตอนต่อไปในวันพรุ่งนี้, ,(,ทุ่ม 600 ล้าน ฝัง GPS ปฏิวัติรถเมล์ไทย ขับเสียวหมดไป ทำได้จริงหรือ?,),ทีมข่าวเฉพาะกิจ
หลังจากมีปัญหายื้ดเยื้อมานานหลายปี องค์การขนส่งมวลชนกรุงเทพ (ขสมก.) ก็ออกมาประกาศตัดขาดอย่างเป็นทางการแล้วว่า ได้ยกเลิกสัญญาการเดินรถของรถประจำทางสาย 207 ออกจากบัญชีรายละเอียดของรถที่ใช้ในการขนส่งเป็นที่เรียบร้อยแล้ว
รถเมล์,รถร่วม ขสมก.,รถร่วม 207,ขสมก.,ทีมข่าวเฉพาะกิจไทยรัฐออนไลน์